Squillarum genus
Vide etiam paginam discretivam: Scilla. Vide etiam paginam fere homonymam: Squilla (genus). Squillarum seu cammarorum genus est grex paraphyleticus plurium crustaceorum decapodum corporibus longioribus quae plerumque se natantes movent, ut Caridea et Dendrobranchiata. Hic grex paraphyleticus crustacea antiquis cognita nominibus "squilla" vel "scilla", "caris", "cammarus" vel "gammarus", inter multa alia comprehendit. Quibus recentius inter familias plures taxinomiae Linnaeanae dispersis, grex squillarum vel cammarorum hodie praesertim a piscatoribus coquisque agnoscitur.